SUID-AFRIKAANSE RADIOLIGA NUUS VIR SONDAG 10 JANUARIE 2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 

DIE 60 METER BAND IN SUID-AFRIKA 

DIE 60 METER WAZS UITDAGING 

en 

KLUBNUUS 

Bly ingeskakel vir meer inligting oor hierdie en ander interessante nuus items. 
Ons begin hierdie bulletin met die nuus van twee stil sleutels: 


Dit is met leedwese dat ons aankondig dat die sleutel van Kurt ZSSKL op 
Dinsdag 29 Desember 2020 stil geword het na n kort siekte. Kurt was vir 30 
jaar lank n lid van die Durban Amateur Radio Klub en was sekretaris vir die 
afgelope paar jaar. Ons betuig ons innige meegevoel met sy vrou Cindy, familie 
en vriende. 


Dit is met leedwese dat ons aankondig dat die sleutel van Nic Cronje, ZS6WW 
op Donderdag 7 Januarie 2021 stil geword het. Hy was altyd betrokke by die 
OTL-klub in die ou Oos-Transvaal, later Mpumalanga en het na die herhalers 
om gesien. Hy het dit geniet om sy kennis aan mede-radio amateurs te deel. 
Ons betuig ons innige meegevoel met sy familie en vriende. 


POUSE 
Jy luister na nuus uitsending van die Suid-Afrikaanse Radioliga 
NARS MAAK OP 13 JANUARIE 


Die kantoor by die Nasionale Amateurradiosentrum open op Woensdag 13 Jan- 
uarie 2021 na die Desember vakansie. Welkom terug Kelley! 


DIE 60 METER BAND IN SUID-AFRIKA 


In gevolge die uitslag van die Wêreld Radio Konferensie 2015 (WRC-15), waar 
radioamateurs toegang tot die 60 meter-band verkry het, het OKOSA op 25 
Mei 2018 `n toewysing van 100 kHz spektrum aan die Suid-Afrikaanse radio 
amateurs in die Nasionale Radio Frekwensie plan gepubliseer. Daar is twee 


afsonderlike voet notas in die plan, wat die toegang tot die 60 meter-band in 
drie segmente verdeel. 


In voet noot 5.133B is daar 'n toekenning van 5 351,5 tot 5 366,5 kHz met `n 
krag perk van slegs 15 W EIRP. Dit is die mees algemene toekenning in lande 
waar 60 meter toegelaat word. In voet noot NP 0 het OKOSA `n volle 100 kHz 
toegeken. Die voet noot lui, “Die 5 350 - 5 450 en die kanaal 5 290 kHz word 
op sekondêre basis toe gewys aan radio amateurs kragtens artikel 4.4 van die 
TTU-regulasies. Die hele toekenning is op 'n sekondêre basis, wat beteken dat 
radio amateurs nie steurings mag veroorsaak nie... 


OKOSA het egter nog nie bylae 1 van die Frekwensie Spektrum Regulasies 
wat krag beperkings en modulasie tipes bepaal, bygewerk nie. In die SARL 
se motivering om 100 kHz van 5 MHZz-spektrums te laat toeken, het die SARL 
egter 'n krag perk van 26 dBW (400 Watt PEP) vir ZS- en ZR-lisensie houers en 
20 ABW (100 Watt PEP) vir ZU-lisensie houers gevra. Hierdie krag beperkings 
is algemeen in Suid-Afrika vir alle bande wat op sekondêre basis toegeken word. 
Op bande waar amateur radio 'n primêre toekenning het, is die krag perk vir ZS- 
en ZR-lisensiehouers 30 dBW. Die huidige situasie is dat hierdie krag beperkings 
vir sekondêre toewysings van toepassing is op 5 MHz, behalwe vir die segment 
5 351,5 tot 5 366,5 waar slegs 15 Watt EIRP toegelaat word. 


DIE WERK ALLE ZS 60 METER TOEKENNING. 


Die SARL daag radio amateurs uit om die 60 meter-band te gebruik en aan die 
SARL Werk Alle ZS-toekenning te werk. Die Werk Alle ZS-reeks toekennings, is 
beskikbaar vir alle radio amateurs en kortgolf luisteraars. Aansoekers moet twee 
rigting kontakte (of SWL-verslae) met minstens 100 Suid-Afrikaanse roepseine 
bewys. Die WAZS-toekenning vir 60 M dra 'n spesiale endossement van “Gewerk 
op 5 MHZ.” Die roepseine moet die verskillende roep gebiede volgens die WAZS- 
reëls soos volg voorstel: 


ZS1 - 16 kontakte 
ZS2 - 8 kontakte 
Z7S3 - 1 kontak 
ZS4 - 6 kontakte 
ZS5 - 18 kontakte 
ZS6 - 56 kontakte 


Radio amateurs word aangemoedig om werklike sein verslae te gee, aangesien 
die data verwerk sal word en deel sal uit maak van die 60 meter voortplant- 
ings projek. Elke aansoek moet die datum, tyd, frekwensie, krag wat gebruik 
word, beide roepseine en die akkurate sein verslae gegee en ontvang. Alle aan- 
soeke vir die spesiale 60 meter Werk Alle ZS-toekenning wat teen 31 Maart 
ontvang is, sal deelneem aan die trekking vir `n 2021 ARRL-handboek. Besoek 
www.zs6p.com/SARL Awards Directory.pdf vir aansoek besonderhede. 


Jy luister na nuus uitsending van die Suid-Afrikaanse Radioliga 
OEZBEKISTAN SLUIT AAN DIE 5 MHZ-GROEP 


Inligting kom van Fedor, UK9AA van die Radio Amateurs van Oesbekistan, 
om ons te vertel dat toestemming ontvang is vir kategorie 1 Oesbekiese lisen- 
siehouers om in die nuwe WRGO-15 Amateur 60 m sekondêre toekenning van 5 
351,5 - 5 366,5 kHz met `n maksimum krag van 100 W te werk. Voor dit kon 
Fedor in 2014 `n spesiale individuele permit van die reguleerder verkry en sy 
eerste 5 MHz @SO in 2015 gemaak . Hy glo hy was die eerste in die Statebond 
van Onafhanklike State (SOS) streek wat `n lisensie vir 60 m gekry het. 


[Dankie aan Paul Gaskell, GAMWO-redakteur van die% MHZ Nuusbrief] 
DIE EERSTE 80 M KLUB NAELLOOP VIR 2021 


Die eerste been van die Woensdag 80 m Klub Naelloop vind plaas van 17:30 
tot 18:30 UTC (19:80 tot 20:30 SAT) Woensdag 20 Januarie met foon- en GG- 
aktiwiteit. Die uitruiling is `n RS- of RST-verslag, jou Klub se naam en jou ruit 
vierkant (bv. KG30). Jy verdien 2 punte vir elke OSO, 2 punte vir elke nuwe 
ruit vierkant wat gewerk word en 1 punt vir elke nuwe Klub gewerk. Dien jou 
logstaat in teen 23:59SAT op Maandag 25 Januarie by zs4bfn@mweb.co.za. Let 
daarop dat die tyd en die uitruiling verander het. Blaai na bladsy 63 van die 
2021 SARL Blouboek vir al die inligting. 


Klubs wat kompetisies aanbied, word daaraan herinner om jou kompetisie te 
adverteer deur `n nuus item vir SARL Nuus in te dien 1 tot 2 Sondae voor die 
kompetisie. 


KLUB NUUS 


Die Bo-Karoo ARK het `n virtuele AJV gehou waar die volgende lede verkies 
is om op die komitee te dien. 


Voorsitter: Pieter Gaybba, ZS3PG 

Visie Voorsitter: Mathys Louw, ZS1TBP 

Sekretaresse: Alta Gaybba, ZR3PA 

Kompetisie Bestuurder: Woody Collett, ZS3WL 

Tegnies: Tjaart van der Walt, ZS3DR 

Addisionele Lede: Nico Engelbrecht, ZS6MAJ/4 en Lambertus Roodt, ZS3LPR 


Die Hibiskus Kus Amateur Radio Klub berig dat die 145,7875 MHz herhaler 
buite werking is, en hulle gebruik nou die 145,775 MHz herhaler met `n 88,5 Hz 
toon. Hierdie herhaler gee dekking van Southport tot Port Edward. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Tans is daar nie sonvlekke sigbaar nie. Daar word nie sonfakkels verwag 


nie. Diegene wat hulle eie frekwensie voorspellings wil doen, kan `n verwagte 
effektiewe sonvlektelling van vier vir die week gebruik. Radio amateurs kan 
veral middae DX openinge op die 15 tot 30 m bande verwag. Besoek gerus die 
webtuiste spaceweather.sansa.org.za. vir meer inligting. 


Nou die Dagboek van Gebeure vir die volgende paar weke: 

13 Januarie — die Kantoor by de NARS open 

15 tot 17 Januarie - die PEARS Nasionale BHF/UHF-kompetisie 
16 Januarie - die Magalies ARK vergadering 

19 Januarie - die PEARS en Grens ARK vergaderings 

20 Januarie - die SARL Woensdag 80 m Klub Naelloop 


23 Januarie - die Somer @ORP Naelloop; Voortplantings Beraad 2021 en die 
Kaapstad en Highway ARK vergaderings 


23 en 24 Januarie - die BARTG RTD Naelloop 
26 Januarie - die Secunda ARK vergadering 
27 Januarie - die Provinsiale Skole open 


31 - Sluitingsdatum vir AJV-mosies en nominasies vir SARL-toekennings en die 
Raad 


Om die bulletin mee af te sluit, 'n opsomming van ons hoof berig: 


In gevolge die uitslag van die Wêreld Radio Konferensie 2015 (WRC-15), waar 
radioamateurs toegang tot die 60 meter-band verkry het, het OKOSA op 25 
Mei 2018 `n toewysing van 100 kHz spektrum aan die Suid-Afrikaanse radio 
amateurs in die Nasionale Radio Frekwensie plan gepubliseer. Daar is twee 
afsonderlike voet notas in die plan, wat die toegang tot die 60 meter-band in 
drie segmente verdeel. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. Ons ontvang graag jou sein rapporte, 
kommentaar en voorstelle, stuur `n e-pos aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, 
saamgestel deur Andy Cairns, ZS6ADY, geredigeer deur Vivian Dold, ZS6VD 
en gelees deuT ..... ies se ee ee SE 


Van die nuus span, die beste wense vir die week vorentoe. 


